قررت آنه أعوفك وارحل ابعيد
لأن ماشفت منك غير الجراح
وندمان شكثر كَد عمري الضاع
وكَد مابالكَلب طعنات برماح
قررت آنه أعوفك وأنسه ماكان
وأهب فرصه لكَليبي ايعيش مرتاح
خطيه التعب صار اسنين كاضيه
يضم حزنك اله ويهديلك أفراح
عليك ايخاف من نفسك والأيام
ولو نسمة هوه اتمسك بألم صاح
آلهي اكفيه كل شر منه واحميه
آلهي مالي غيره بعمري لو راح
ولو مسك تعب يوم من الأيام
أضوكَ الموت أكولن كونه بيه
ولك اهون عليه الموت ولله
ولا تمسك ابد ذرة اذيه
وفيت وياك عاندت اليلومون
كلت مااعوفه ابد حد المنيه
وتالي شحصلت من عشرتي وياك
غير الهم ابد ماصح بديه
اتخون العشره تنكر احلى الأيام
وتشعل نار دلالي السريه
روح وابد لتفكر ترد يوم
صرت عندي انت والماكو سويه
منقوووووول